**Battonya Város Önkormányzat Polgármesterének**

**…./2020.(…….) önkormányzati rendelete**

a közterület-használat rendjének veszélyhelyzet idején történő eltérő szabályairól

Battonya Város Önkormányzat Polgármestere – Battonya Város Önkormányzat Képviselő-testületének feladat- és hatáskörében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján eljárva, a veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben - az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** E rendelet célja, hogy a kormányzati döntéseken alapuló korlátozó intézkedések és a koronavírus okozta járványügyi helyzetre tekintettel tett ajánlások következtében, valamint a gazdasági következmények enyhítése érdekében az önkormányzat segítse azokat a Battonyán működő vállalkozásokat, kereskedelmi és szolgáltató tevékenységet folytató jogi és természetes személyeket, amelyek érvényes közterület-használati engedély birtokában közterület-használatot folytatnak.

**2. §** (1) Azon közterület-használat rendjéről szóló 16/2017. (IX.29.) önkormányzati rendelet 6. § (2) bekezdés 2., 9., vagy 10. pontja alapján érvényes közterület-használati engedéllyel rendelkező üzletek, vendéglátó helyek, amelyek a 40/20220. (III.11.) Korm. rendelettel kihirdetett veszélyhelyzetre tekintettel 2020. április 15. napjáig a már engedélyezett közterület-használatot teljes mértékben szüneteltetik, 2020. március 1. napjától mentesül a közterület-használati díj megfizetése alól a veszélyhelyzet megszűnését követő 30. napig.

(2) Az engedélyes az (1) bekezdésben megjelölt időpont után is bármikor szüneteltetheti a közterület-használatot a veszélyhelyzetre tekintettel. Ebben az esetben a közterület-használati díj megfizetése alóli mentesség kezdő időpontja a szüneteltetés bejelentése hónapjának első napja. A mentesség ebben az esetben is a veszélyhelyzet megszűnését követő 30. napig állhat fenn.

(3) A díjfizetés alóli mentesség feltétele, hogy az engedélyes a Battonyai Polgármesteri Hivatal Igazgatási Csoportjánál bejelentse a közterület-használat szüneteltetését a rendelet 1. melléklete szerinti formanyomtatványon.

(4) Az (1) bekezdés szerinti esetben a formanyomtatvány benyújtási határideje 2020. április 10. napja, a (2) bekezdés szerinti esetben a formanyomtatvány benyújtásának határideje a szüneteltetés kezdő időpontját megelőző 3 munkanap.

**3. §** (1) A közterület-használat szüneteltetésére megjelölt időtartamra vonatkozó, már befizetett közterület-használati díj a következő évi közterület-használati díjba kerül elszámolásra. Ha a közterület-használati engedély időtartama 2020. évben lejár és az engedélyes nyilatkozik, hogy, a következő évben nem nyújt be ismételt kérelmet a közterület-használat engedélyezésére vonatkozóan, a szüneteltetés időtartamára eső közterület-használati díj az engedélyes részére visszafizetésre kerül.

(2) Az (1) bekezdésben meghatározott díj visszafizetésére a közterület-használati engedély lejártát követő 30. napon belül kerül visszafizetésre.

**4. §** A közterület-használat szüneteltetése alatt az engedélyes a közterületen nem helyezhet el semminemű, a kereskedelmi tevékenységéhez kapcsolódó tárgyat, eszközt.

**5.§** Amennyiben a veszélyhelyzet fennállása alatt az engedélyes a közterület-használatot ismételten megkezdi, erről a használat megkezdését megelőzően legalább 3 munkanappal írásban köteles értesíteni az Igazgatási Csoportot. A közterület-használat ismételt megkezdése esetén a közterület-használati díj a közterület-használat megkezdése hónapjának első napjától válik esedékessé.

**6. §** Az e rendeletben foglaltak megsértése esetén a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló törvény rendelkezési az irányadók.

**7. §** E rendelet a kihirdetést követő napon lép hatályba.

Battonya 2020.április 2.

Boros Csaba Varga István Tamás

polgármester jegyző

Kihirdetve: 2020. április 3. napján a közterület-használat rendjének veszélyhelyzet idején történő eltérő szabályairól szóló /2020. (III.30.) önkormányzati rendelet.

Varga István Tamás

jegyző

*1. sz. melléklet a …./2020. (…….) polgármesteri rendelethez*

NYILATKOZAT

Alulírott, ………………………………………………………………………………… név,

……………………………………………………………………............ székhely/lakóhely,

mint érvényes közterület-használati engedéllyel rendelkező személy

/engedélyező határozat száma: BAT/……………………………/

1. nyilatkozom arról, hogy a Battonya, …………………………………………… számú ingatlan előtti közterületen a közterület-használatot 2020. ………………………….. napjától szüneteltetem;
2. nyilatkozom, hogy a közterület-használati engedély 2020. évben jár le és a következő évben nem kívánok újabb közterület-használati kérelmet benyújtani (nem kérem az engedély meghosszabbítását), amelyre tekintettel az elengedett közterület-használati díj összegét az alábbi bankszámlára kérem visszautalni: ………………………………………………..

Tudomásul veszem, hogy a kihirdetett veszélyhelyzet fennállása alatt a közterület-használat folytatására irányuló tevékenységem fenti telephelyen történő újbóli megkezdésének időpontját a közterület-használat / tevékenység megkezdését megelőző 3 munkanapon belül köteles vagyok az Igazgatási csoport felé bejelenteni.

Battonya, ……………………………

…………………………………………

Aláírás, bélyegző

/érvényes közterület-használati

engedéllyel rendelkező személy/

**Előzetes hatásvizsgálat**

**A jogalkotásról szóló 2010. évi CXXX. törvény 17. §-a értelmében**

1. Társadalmi hatás: A rendelet alapvető célja, hogy a járványhelyzet okozta gazdasági következmények enyhítése érdekében az önkormányzat segítse azokat a Battonyán működő vállalkozásokat, kereskedelmi és szolgáltató tevékenységet folytató jogi és természetes személyeket, amelyek érvényes közterület-használati engedély birtokában közterület-használatot folytatnak
2. Gazdasági, költségvetési kihatás: A közterület-használat szüneteltetése következtében az erre az időszakra eső díj a következő évi díjba beszámításra kerülne, ezzel is csökkentve a kereskedelmi és vendéglátó tevékenységet folytatók terheit.
3. Környezeti, egészségügyi hatások: Nincs.
4. Adminisztratív terheket befolyásoló hatások: nem releváns
5. A rendelet megalkotásának szükségessége, a jogalkotás elmaradásának várható következményei: A rendelet megalkotására vonatkozó jogszabályi előírás nincs, a vállalkozók terheinek enyhítése érdekében kerül sor a rendelet megalkotására.
6. A rendelet alkalmazásához szükséges személyi, szervezeti, tárgyi és pénzügyi feltételek: A feltételek rendelkezésre állnak.

**INDOKOLÁS**

a közterület-használat rendjének veszélyhelyzet idején történő eltérő szabályairól

szóló …./2020. (III.31) önkormányzati rendelethez

**Általános indokolás**

A rendelet megalkotásának a célja, hogy a kormányzati döntéseken alapuló korlátozó intézkedések és a koronavírus okozta járványügyi helyzetre tekintettel tett ajánlások következtében, valamint a gazdasági következmények enyhítése érdekében az önkormányzat segítse azokat a Battonyán működő vállalkozásokat, kereskedelmi és szolgáltató tevékenységet folytató jogi és természetes személyeket, amelyek érvényes közterület-használati engedély birtokában közterület-használatot folytatnak.

A rendelet értelmében azok az érvényes közterület-használati engedéllyel rendelkező üzletek és vendéglátó helyek mentesülnének a közterület-használati díj megfizetése alól, amelyek bejelentik, hogy szüneteltetni kívánják a közterület-használatot a veszélyhelyzetre tekintettel. Ez esetben első alkalommal 2020. március 1. napjától mentesülnének azok a vállalkozások, amelyek 2020. április 5. napjáig bejelentik, hogy szüneteltetik a közterület-használatot. Ezt követően is lehetősége van a vállalkozásoknak arra, hogy szüneteltessék a közterület-használatot. Ez esetben a szüneteltetés bejelentése hónapjának első napjától mentesül a vállalkozás a közterület-használati díj megfizetése alól. A bejelentést ez utóbbi esetben a szüneteltetés kezdőidőpontját megelőző 3 munkanapon belül kell megtenni a Polgármesteri Hivatalban.

A szüneteltetés a veszélyhelyzet megszűnését követő 30. napig tarthat.

Ha a veszélyhelyzet fennállása alatt az engedélyes újból meg kívánja kezdeni a közterület-használatot, ezt szintén be kell jelentenie a Polgármesteri Hivatalba, a használat megkezdését megelőző 3 munkanapon belül.

A szüneteltetés időszakára eső közterület-használati díj beszámításra kerül az engedélyes következő évi közterület-használati díjába, kivéve, ha a közterület-használati engedélye 2020. évben jár le és nyilatkozik, hogy nem kívánja meghosszabbíttatni az engedélyt.

A szüneteltetés ideje alatt tilos a közterület használata. Aki ezt megszegi, a megszegés hónapjára eső közterület használati díj ötszörösét tartozik megfizetni.

A jogszabály-tervezet fenti indokolásának az Indokolások Tárában - a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet 20. § (3) bekezdés alapján –közzététele szükséges.

**Battonya, 2020. március 31.**

**Varga István Tamás**

jegyző